text: Sønderjyde idømt tre års fængsel som storhæler
  06 december 2016 kl. 09.51
  36-årig mand fra Vojens videresolgt stjålne designermøbler fra hele landet.
  En sønderjysk mand er blevet afsløret som storhæler. Fra hele landet aftog han stjålne designermøbler og satte dem derefter salg på blandt andet Lauritz.com.
  Den 36-årige mand gjorde meget for at skjule sine spor.
  For eksempel blev en møbelpolstrer sat til at ompolstre stole, så deres oprindelse ikke kunne spores. Andre møbler blev malet og bejdset.
  Det oplyser Retten i Lyngby, som har idømt Kim Felber Hansen fra Vojens ubetinget fængsel i tre år.
  De stjålne lamper og designermøbler fik han leveret fra indbrudstyve, der havde været på rov i private hjem og institutioner rundt om i Jylland, på Fyn og i Nordsjælland.
  Sammen med en anden mand var Hansen blandt de otte anholdte, da politiets specialgruppe Task Force Indbrud i slutningen af november gik i aktion.
  Dommen er blevet afsagt i en tilståelsessag mandag.
  Retten lægger vægt på, at Kim Felber Hansen er en rutineret og udspekuleret hæler.
  I januar 2011 fik en dom for præcis samme type kriminalitet.
  Hans aktiviteter har store konsekvenser ikke bare for ofrene for indbrud.
  Hansens kriminalitet har også den skadevirkning, at den svækker tilliden til handel med møbler via auktionshuset Lauritz.com og en større forhandler af klassiske møbler, fastslår retten.
  